**ბათუმის შოთა რუსთაველის სახელმწიფო უნივერსიტეტი**

**ა კ ა დ ე მ ი უ რ ი ს ა ბ ჭ ო**

მისამართი: 6010, ქ. ბათუმი, ტელ/ფაქსი: (+995 222) 27 17 87

ნინოშვილის ქ., №35 ელ. ფოსტა: info@bsu.edu.ge

**d a d g e n i l e b a #51**

2015 წლის 25 მაისი,

 ქ. ბათუმი

**ბსუ–ს სტუდენტთა გამოკითხვის შედეგებისა და ხარისხის უზრუნველყოფის სამსახურის მიერ შემუშავებული შეფასების შედეგების, შენიშვნებისა და რეკომენდაციების დამტკიცების შესახებ**

„უმაღლესი განათლების შესახებ" საქართველოს კანონის 21-ე მუხლის პირველი პუნქტის, ბსუ–ს წესდების მე-8 მუხლისა და ხარისხის უზრუნველყოფსი სამსახურის უფროსის მ/შ–ს, ასოც. პროფ. ინგა შამილიშვილის მოხსენებითი ბარათის საფუძველზე, აკადემიურმა საბჭომ

**დ ა ა დ გ ი ნ ა:**

1. დამტკიცდეს სტუდენტთა გამოკითხვისა და სასწავლო პროცესის მონიტორინგის შედეგად ბსუ-ს ხარისხის უზრუნველყოფის სამსახურის მიერ სასწავლო პროცესის გაუმჯობესების მინით შემუშავებული რეკომენდაციები (დანართი 1) და სახელმძღვანელოდ დაეგზავნოს შესაბამის სტრუქტურებს და დარგობრივ დეპარტამენტებს;
2. აღნიშნული შენიშვნები და რეკომენდაციები გათვალისწინებული იქნას 2015-2016 სასწავლო წლის ბათუმის შოთა რუსთაველის სახელმწიფო უნივერსიტეტის სამოქმედო გეგმის შემუშავებისას;
3. **დადგენილება ამოქმედდეს ხელმოწერისთანავე.**

აკადემიური საბჭოს სხდომის თავმჯდომარე,

 პროფესორი **გურამ ჩაგანავა**

**დანართი 1.**

**რეკომენდაციები**

1. სილაბუსებში მითითებული სწავლების მეთოდები პრაქტიკულად განხორციელდეს;
2. შეფასებისას გაკეთებულ კომენტარებში (ზეპირი/წერილობითი) მკაფიოდ აისახოს სტუდენტის ცოდნის სუსტი და ძლიერი მხარეები;
3. ტესტები, საგამოცდო საკითხები მომზადდეს განვლილი მასალის საფუძველზე და მუდმივად განახლდეს;
4. დეპარტამენტები უფრო აქტიურად ჩაერთონ სასწავლო და საგამოცდო პროცესის ხარისხობრივ კონტროლში;
5. სტუდენტებს დროულად, უნივერსიტეტის მიერ გაწერილ ვადებში, მიეწოდოს მიღებული შეფასებებისა და სხვა მნიშვნელოვანი ინფორმაცია;
6. ადმინისტრაციამ მოაგვაროს ინტერნეტისა და სხვა ჰიგიენური პრობლემები (სველი წერტილები, წყალი);
7. სტუდენტის მიერ წამოჭრილი პრობლემა გადაწყდეს მყისიერად;
8. სასურველია ყურადღება მიექცეს სტუდენტთა სწრებადობას და ამ მიზნით შემუშავდეს გარკვეული მეთოდოლოგიური მიდგომა;
9. ჯგუფში და პრაქტიკული მუშაობისას ლექტორებმა უნდა შესთვაზონ სხვადასხვა მეთოდი, რაც თავის მხრივ განავითარებს სტუდენტთა შემოქმედებითობას. ამ მიზნით ხარისხის სამსახურმა უნდა შეიმუშავოს სავარაუდო მეთოდოლოგიისა და შეფასების სისტემის განსხვავებული კრიტერიუმები, რაც აკრედიტაციის პროცესშიც დაეხმარება პროფესურას;
10. გააქტიურდეს და უფრო მისაწვდომი გახდეს გაცვლით პროგრამებზე წვდომის მექანიზმები;
11. ენებისა და საინფორმაციო ტექნოლოგიების ცენტრმა შეიმუშავოს ახალი მიდგომები სწავლებისას;
12. დაიხვეწოს და დარეგულირდეს საგამოცდო ცენტრში გამოცდების ჩატარების პროცესი.
13. სასურველი წინა საგამოცდო სიტუაციის შექმნა როგორც საგამოცდო ცენტრში, ასევე ფაკულტეტებზე;
14. მსგავსი ტესტების მინიმუმადე დაყვანა და გადაწერისა და ,,შპარგალკის” ტრადიციის აღმოფხვრა;
15. უნივერსისტეტის ადმინისტრაციამ გაამარტივოს წიგნის ყიდვის შესაძლებლობა. მოინახოს გზები წიგნის იოლად შეძენის თაობაზე.
16. სტუდენტის „საჩივრის“ ჩართვა ელექტრონული უნივერსიტეტის პროგრამაში, რომელიც საშუალებას მისცემს სტუდენტს „საჩივარი“ დააფიქსიროს, რომელიც მიმართული იქნება აკადემიური ან ადმინისტრაციული სტრუქტურის ან პირის მიმართ და მხოლოდ თავადვე ჰქონდეს ამ „საჩივრის“ გაუქმების შესაძლებლობა. ეს „საჩივარი“ კი მანამდე იქნება აქტიური, სამართლებრივი ძალის მქონე, ღია და ხელმისაწვდომი უნივერსიტეტის მასშტაბით, სანამ შესაბამისი სტრუქტურა ან პირი მას არ გადაჭრის. ამგვარი პროგრამის ამოქმედება ასევე საჭიროებს უსამართლოდ „ყოველთვის უკმაყოფილო“ სტუდენტის შემთხვევაში „საჩივრის“ გაუქმების პირობებსაც.
17. მორბენალი სტრიქონის“ პრინციპის მქონე დისპლეების დამონტაჟება უნივერსიტეტში, რომელიც „საფონდო ბირჟის“ პრინციპით გააცნობს სტუდენტებს ყველა სიახლეს უნივერსიტეტში - რა საერთაშორისო გაცვლითი პროგრამა მოქმედებს ამჟამად და როდისაა განაცხადის ბოლო ვადა; რა უახლოესი ღონისძიება იგეგმება, რომელ ფაკულტეტზე და როგორია რეგისტრაციის პროცესი და ვადები; რომელ სპორტულ ან სახელოვნებო სექციაში მიმდინარეობს ჩაწერა და რა ვადებში; რა უახლესი მნიშვნელოვანი ცვლილებები მოხდა, რამაც სტუდენტის ცხოვრებაზე შეიძლება იმოქმედოს; ფინანსური რეგისტრაციის ვადის, ასევე სხვა მნიშვნელოვანი ვადების შეხსენება; მნიშვნელოვანი განცხადებები საუნივერსიტეტო და საფაკულტეტო მასშტაბით და ა.შ.
18. უნივერსიტეტის საინფორმაციო რუკის შექმნა და განთავსება, რომელიც სტუმარსა და სტუდენტს დაეხმარება ორიენტაციაში.
19. პროფესორის მიერ ტექნოლოგიების მიზანმიმართულად გამოყენება და არა ,,შპარგალკის” ფუნქციის მინიჭება;
20. ბიბლიოთეკის საკითხის მოგვარება, მათ შორის პერსონალის დამოკიდებულების დარეგულირება;
21. ადმინისტრაციას დაევალოს ერთხელ და სამუდამოდ მოაგვაროს სველი წერტილების, მათი დასუფთავებისა და საჭირო ჰიგიენური საშუალებებითა თუ ინვენტარით მომარაგება.